Obecné zastupiteľstvo v Sokolovciach. na základe ustanovenia § 6 zákona SNR č. 369/1990 Zb. o obecnom zriadení v znení neskorších predpisov, v súlade so zákonom č. 582/2004 Z. z. o miestnych daniach a  miestnom poplatku za komunálne odpady a  drobné stavebné odpady v znení neskorších predpisov vydáva toto

**VŠEOBECNE ZÁVÄZNÉ NARIADENIE Č. 5/2023**

**ktorým sa mení a dopĺňa Všeobecne záväzné nariadenie č. 1/2015 o miestnych daniach a miestnom poplatku za komunálne odpady a drobné stavebné odpady na území obce S o k o l o v c e.**

**Článok I**

 Všeobecne záväzné nariadenie obce Sokolovce č. 1/2015 o miestnych daniach a miestnom poplatku za komunálne odpady a drobné stavebné odpady na území obce Sokolovce sa mení a dopĺňa takto:

1. V II. časti – Miestne dane, § 3 Daň z pozemkov, ods. (4) – sa mení takto:

(4) Všeobecná ročná sadzba dane z pozemkov je pre jednotlivé druhy pozemkov nasledovná:

a) orná pôda, chmeľnice, vinice, ovocné sady - **0,50 %** zo základu dane,

b) trvalé trávne porasty - **0,50 %** zo základu dane,

c) záhrady - **0,50 %** zo základu dane,

d) lesné pozemky, na ktorých sú hospodárske lesy - **0,50 %** zo základu dane,

e) rybníky s chovom rýb a ostatné hospodársky využívané vodné plochy - **0,50 %** zo základu dane,

f) zastavané plochy a nádvoria - **0,50 %** zo základu dane,

g) stavebné pozemky - **0,50 %** zo základu dane,

h) ostatné plochy okrem stavebných pozemkov - **0,50 %** zo základu dane.

1. V II. časti – Miestne dane, § 4 Daň zo stavieb, ods. (4) – sa mení takto:
2. Ročná sadzba dane zo stavieb je za každý aj začatý m2 zastavanej plochy nasledovná:

a) stavby na bývanie (rodinné domy) **0,07 €/1 m2**

b) ostatné stavby – prvovýroba, za stavby na pôdohospodársku produkciu, skleníky, stavby na skladovanie pôdohospodárskej produkcie, stavby pre vodné hospodárstvo s výnimkou stavieb na skladovanie inej ako vlastnej pôdohospodárskej produkcie a stavieb na administratívu, **0,08 €/1 m2**

c) samostatne stojace garáže a za samostatné stavby hromadných garáží a stavby určené alebo používané na tieto účely, postavené mimo bytových domov

**0,20 €/1 m2**

d) chaty, stavby rekreačných a záhradkárskych chát a domčekov na individuálnu rekreáciu **0,50 €/1 m2**

e) stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou, **1,50 €/1 m2**

f) priemyselné stavby, stavby slúžiace energetike, stavby slúžiace stavebníctvu stavby využívané na skladovanie vlastnej produkcie vrátane stavieb na vlastnú administratívu **1,50 €/1 m2**

g) ostatné stavby neuvedené v písmenách a) až f) **0,20 €/1 m2**

1. Sadzba dane podľa odseku 4 písm. a) tohto ustanovenia sa pri viacpodlažných stavbách zvyšuje o 0,05 € za každý aj začatý m2 zastavanej plochy za každé ďalšie nadzemné podlažie.
2. V II. časti – Miestne dane, § 5 Daň z bytov, ods. (4) – sa mení takto:

 (4) Ročná sadzba dane z bytov je **0,07 €** za každý aj začatý m2 zastavanej plochy bytu a nebytového priestoru.

1. V VII. časti – Miestny poplatok za komunálne odpady a drobné stavebné odpady, v § 14 – Sadzba poplatku za komunálne odpady za mení takto:
2. Sadzba poplatku je pre poplatníka podľa § 77, ods. 2, písm. a) zákona č. 582/2004 Z. z. (1) :

**- 0,100 € za osobu a kalendárny deň (36,50 €/rok, 36,60 €/priestupný rok)**

(poplatok je určený ako súčin sadzby poplatku a kalendárnych dní).

1. Sadzba poplatku je pre poplatníka podľa § 77, ods. 2, písm. b) a c) zákona č. 582/2004 Z. z. (2):

**- 0,050 €/l**

|  |  |  |  |
| --- | --- | --- | --- |
| **Objem nádoby v l** | **Frekvencia vývozu** | **Počet vývozov ročne** | **Sadzba poplatku v €** |
| 110 | 1 x za dva týždne | 26 | **143,00** |
| 120 | 1 x za dva týždne | 26 | **156,00** |
| 1 100 | 1 x za dva týždne | 26 | **1 430,00** |

(poplatok je určený ako súčin objemu zbernej nádoby, frekvencie vývozu a sadzby poplatku)

**Článok 2**

1. Toto všeobecne záväzné nariadenie bolo schválené Obecným zastupiteľstvo obce Sokolovce dňa 13. 12. 2023 uznesením OZ č. .../2023.
2. Toto všeobecne záväzné nariadenie nadobúda platnosť dňom vyvesenia.
3. Toto všeobecne záväzné nariadenie nadobúda účinnosť od 01. 01. 2024.

V Sokolovciach, dňa 20. 11. 2023

 ..............................................

 Ing. Marián Dóczy

 starosta obce

Návrh VZN vyvesený na úradnej tabuli a webovom sídle: 20. 11. 2023

Návrh VZN zvesený z úradnej tabule a webového sídla: 31. 12. 2023

* 1. a) fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast, na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len „nehnuteľnosť“)

(2) b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania